મોજડીનું મુખ્ય આકર્ષણ તેના પર કરવામાં આવતું પારંપરિક ભરતકામ હોય છે. આમ તો યુવાઓમાં સાદી મોજડી પહેરવી પસંદ હોય છે, પરંતુ નવરાત્રિમાં જયારે લાંબો ઝભ્ભો, ચૂડીદાર પહેર્યા હોય અને ગળામાં સરસ મજાનો દુપટ્ટો નાખ્યો હોય, હાથમાં આકર્ષક દાંડિયા હોય તો પછી સાદી મોજડી પહેરવાનું ગમે જ નહીં ને? આવા પોશાક સાથે તો મોજડી પર સોનેરી કે રૂપેરી તારથી કરવામાં આવેલું વર્ક, મોતી કે ટીકી સાથે મેચિંગ અથવા કોન્ટ્રાસ્ટ કલરનું વર્ક કરેલું હોય તે જ વધારે શોભે છે.